На вишестраначким изборима у СР Хрватској средином 1990. године у Вуковару је победила странка Савез комуниста Хрватске (која је од новембра 1990. променила име у Социјалдемократска партија Хрватске) а њен представник Србин Славко Докмановић од краја маја 1990. постао је председник Скупштине општине Вуковар. После сукоба у Боровом Селу у мају 1991. Докмановић се није усуђивао да долази на посао и влада Хрватске сменила је Докмановића у другој половини јула 1991. године, а његовог заменика Хрвата Марина Видића именовала је „повереником” за Вуковар.